**Zápisnica z vyhodnotenia ponúk a vyhodnotenia podmienok účasti**

podľa § 53 ods. 9 zákona č. 343/2015 Z. z. o verejnom obstarávaní a  o zmene a doplnení niektorých zákonov v znení neskorších predpisov (ďalej „ZVO“)

1. Identifikačné údaje:

Názov verejného obstarávateľa: Mesto Trnava

Sídlo verejného obstarávateľa: Hlavná 1, 917 71 Trnava

Predmet / názov zákazky: **Humanizácia obytného priestoru, Hospodárska ulica, dvor B, C a D**

1. Druh postupu: Podlimitná zákazka bez využitia elektronického trhoviska
2. Zákazka zverejnená: vo VVO 71/2021 z 19.03.2021 pod značkou 15897 -WYP
3. Miesto vyhodnotenia: Mesto Trnava, Hlavná ul. 1, 917 71 Trnava
4. Zoznam členov komisie na vyhodnotenie ponúk a vyhodnotenie podmienok účasti:

|  |  |  |
| --- | --- | --- |
| **Titul, meno a priezvisko člena komisie** | **Právo vyhodnocovať ponuky /požiadavky VO/** | **Právo vyhodnocovať podmienky účasti** |
| Ing. Dušan Béreš | Áno | Áno |
| Ing. Monika Heregová | Áno  | Áno  |
| Ing. Jozef Gabriel  | Áno  | Áno  |
| Mgr. Marek Motyka | Nie  | Áno  |
| Ing. Miroslav Lalík | Nie  | Áno  |

Doplnenie komisie:

|  |  |  |
| --- | --- | --- |
| **Titul, meno a priezvisko člena komisie** | **Právo vyhodnocovať ponuky /požiadavky VO/** | **Právo vyhodnocovať podmienky účasti** |
| Ing. Danka Oravcová  | Nie | Nie |
| Ing. arch. Ondrej Horváth | Áno  | Áno  |
| Ing. Jarmila Garaiová  | Áno  | Áno  |

1. Zoznam uchádzačov, ktorí predložili ponuky:

|  |  |  |  |  |
| --- | --- | --- | --- | --- |
| **P. č.:** | **Obchodné meno uchádzača****Adresa sídla uchádzača** | **Dátum predloženia ponuky** | **Čas predloženia ponuky** | **Spôsob predloženia ponuky** |
| **1.** | Intersystem EU s.r.o. (IČO: 46186123, SK)Dukelská 295/34, 014 01 Bytča | **15.04.2021**  | **08:02:59** | **Elektronicky/Josephine** |
| **2.** | INVEX s.r.o. (IČO: 44149671, SK) Skladová 2, 917 02 Trnava | **15.04.2021**  | **08:15:18** | **Elektronicky/Josephine** |
| **3.** | CS, s.r.o. (IČO: 44101937, SK)Strojárenská 5487, 917 02 Trnava | **15.04.2021**  | **08:44:00** | **Elektronicky/Josephine** |

1. **Poradie uchádzačov a identifikácia úspešného uchádzača:**

**Humanizácia obytného priestoru Hospodárska ulica - dvor B**

|  |  |  |  |
| --- | --- | --- | --- |
|  | **Uchádzač** | **Cena diela v EUR s DPH** | **poradie** |
| 1. | Intersystem EU s.r.o. (IČO: 46186123, SK)Dukelská 295/34, 014 01 Bytča | 130 373,80 | 1. |
| 2. | INVEX s.r.o. (IČO: 44149671, SK) Skladová 2, 917 02 Trnava | 133 646,85 | 2. |
| 3. | CS, s.r.o. (IČO: 44101937, SK)Strojárenská 5487, 917 02 Trnava | 139 806,67 | 3. |

**Humanizácia obytného priestoru Hospodárska ulica - dvor C a D**

|  |  |  |  |
| --- | --- | --- | --- |
|  | **Uchádzač** | **Cena diela v EUR s DPH** |  |
| 1. | Intersystem EU s.r.o. (IČO: 46186123, SK)Dukelská 295/34, 014 01 Bytča | 439 810,73 | 3. |
| 2. | INVEX s.r.o. (IČO: 44149671, SK) Skladová 2, 917 02 Trnava | 391 404,32 | 1. |
| 3. | CS, s.r.o. (IČO: 44101937, SK)Strojárenská 5487, 917 02 Trnava | 402 765,89 | 2. |

1. **Vyhodnocovanie**

Vzhľadom na použitie ustanovení týkajúcich sa reverznej verejnej súťaže podľa § 55 ods. 1 druhá veta ZVO verejný obstarávateľ vyhodnocoval ponuky z hľadiska splnenia požiadaviek na predmet zákazky po vyhodnotení ponúk na základe kritérií na hodnotenie ponúk. Verejný obstarávateľ vyhodnocoval u uchádzača, ktorý sa umiestnil na prvom mieste v poradí, splnenie požiadaviek na predmet zákazky a splnenie podmienok účasti .

Komisia vyhodnocovala ponuku uchádzača

**1. časť – dvor B :** **Intersystem EU s.r.o. (IČO: 46186123, SK) Dukelská 295/34, 014 01 Bytča**

**2. časť – dvor C a D: INVEX s.r.o. (IČO: 44149671, SK) Skladová 2, 917 02 Trnava**

**Vyhodnotenie 1. časti.**

**Uchádzač č. 1 - Intersystem EU s.r.o. (IČO: 46186123, SK) Dukelská 295/34, 014 01 Bytča**

K splneniu požiadaviek verejného obstarávateľa.

V zmysle súťažných podkladov čl. 3 Obsah ponuky uchádzač predložil požadované informácie a doklady.

Predložil Jednotný európsky dokument, ponukový rozpočet, harmonogram, čestné vyhlásenie, súhlas s obsahom zmluvy, zoznam subdodávateľov /bez subdodávateľov/.

K splneniu podmienok účasti

1.K splneniu podmienky účasti podľa § 32 ods. 1 písm. e), f), ZVO

- uchádzač má platný zápis v zozname hospodárskych subjektov r. č. 2020/3-PO-E3898 s platnosťou do 01.03.2023,

<https://www.uvo.gov.sk/zoznam-hospodarskych-subjektov/detail/24342?page=1&limit=20&sort=nazov&sort-dir=ASC&ext=0&ico=&nazov=&obec=&registracneCislo=2020%2F3-PO-E3898>

- nemá uložený zákaz účasti vo verejnom obstarávaní (nie je zapísaný v Registri osôb so zákazom účasti vo verejnom obstarávaní) <https://www.uvo.gov.sk/register-osob-so-zakazom-490.html/>

Podmienku účasti splnil.

2. K splneniu podmienky účasti podľa § 34 ods. 1 písm. b) ZVO

 - Verejný obstarávateľ požaduje v zozname prác predložiť min. 3 stavebné práce obdobného charakteru, pričom minimálne 1 referencia musí byť na stavebné práce v hodnote minimálne 100 000,- eur bez DPH; s potvrdením odberateľa v zmysle § 34 ods.1 písm. b).

Za stavebné práce obdobného charakteru verejný obstarávateľ považuje stavebné práce pri budovaní oddychových, herných a športových zón (napr. detské ihriská, športoviská).

Referencie uchádzača:

Uchádzač predložil v ponuke jednotný európsky dokument, že spĺňa podmienky účasti.

Referencie má zverejnené na UVO:

<https://www.uvo.gov.sk/evidencia-referencii/detail/24342?page=1&limit=20&sort=nazov&sort-dir=ASC&ext=0&ico=46186123&nazov=&obec=>

* Regenerácia medziblokových priestorov sídliska Západ v meste Michalovce 449 999,10 eur
* Humanizácia obytného priestoru Vodáreň dvor č.2 II. Trnava 248 881,04 eur
* Vybudovanie interaktívneho detského ihriska v rozsahu 590 m2 Nové zámky 268 999,00 eur

Technickú spôsobilosť posudzovaný uchádzač splnil.

K požiadavkám obstarávateľa:

Dňa 26.04.2021 v čase 14:22:30 bol uchádzač požiadaný o vysvetlenie ponuky. Dňa 29.04.2021 v čase 13:56:49 bolo verejnému obstarávateľovi doručené vysvetlenie, ktoré členom komisie neposkytlo dostačujúce vysvetlenie ohľadom použitých výrobkov /predložením technických listov jednotlivých výrobkov a zariadení.

Dňa 13.05.2021 v čase 15:35:12 bola zaslaná žiadosť o vysvetlenie ponuky, kde verejný obstarávateľ požadoval vysvetliť použitie ilustračných obrázkov v ponuke a zároveň požadoval predloženie súhlasu týchto výrobcov, oprávnených osôb, že môže uchádzač vyrobiť dizajnovo, i rozmerovo totožné výrobky. Uchádzač totiž použil obrázky z PD spolu s tvrdením, že také tovary vyrobí, pričom však obrázky z PD boli obrázky niektorých konkrétnych výrobkov od iných výrobcov.

Dňa 17.05.2021 v čase 14:52:12 bolo doručené verejnému obstarávateľovi vysvetlenie ponuky, kde uchádzač uviedol, že sa nebude jednať o dizajnovo totožné výrobky, pričom uchádzač v tomto smere doplnil ním už predložené doklady vyobrazenia ním ponúkaných výrobkov, ktoré v rámci svojej ponuky vyrobí a dodá.

***Členovia komisie posúdili predloženú ponuku z hľadiska podmienok účasti a aj z hľadiska požiadaviek verejného obstarávateľa vrátane vysvetlení a ponuku označili ako ponuku, ktorá sa po vyhodnotení umiestnila na 1. mieste.***

***Zároveň komisia odporúča uzavrieť s uchádzačom zmluvu o dielo pre 1. časť - dvor B.***

**Vyhodnotenie 2. časti.**

**Uchádzač č. 2 - INVEX s.r.o. (IČO: 44149671, SK) Skladová 2, 917 02 Trnava**

K splneniu podmienok účasti uchádzač predložil čestné vyhlásenie.

1.K splneniu podmienky účasti podľa § 32 ods. 1 písm. e), f), ZVO

- uchádzač má platný zápis v zozname hospodárskych subjektov r. č. 2020/4-PO-C9163 s platnosťou do 10.04.2023,

<https://www.uvo.gov.sk/zoznam-hospodarskych-subjektov/detail/738?page=1&limit=20&sort=nazov&sort-dir=ASC&ext=0&ico=&nazov=&obec=&registracneCislo=2020%2F4-PO-C9163>

- nemá uložený zákaz účasti vo verejnom obstarávaní (nie je zapísaný v Registri osôb so zákazom účasti vo verejnom obstarávaní) <https://www.uvo.gov.sk/register-osob-so-zakazom-490.html/>

Podmienku účasti splnil.

2. K splneniu podmienky účasti podľa § 34 ods. 1 písm. b) ZVO

 - Verejný obstarávateľ požaduje v zozname prác predložiť min. 3 stavebné práce obdobného charakteru, pričom minimálne 1 referencia musí byť na stavebné práce v hodnote minimálne 100 000,- eur bez DPH; s potvrdením odberateľa v zmysle § 34 ods.1 písm. b).

Za stavebné práce obdobného charakteru verejný obstarávateľ považuje stavebné práce pri budovaní oddychových, herných a športových zón (napr. detské ihriská, športoviská).

Referencie uchádzača:

Uchádzač predložil v ponuke čestné vyhlásenie, že spĺňa podmienky účasti.

Referencie má zverejnené na UVO:

 <https://www.uvo.gov.sk/evidencia-referencii/detail/738?page=1&limit=20&sort=nazov&sort-dir=ASC&ext=0&ico=&nazov=I+N+V+E+X&obec=>

-Úprava vnútro-blokového priestoru medzi bytovými domami nachádzajúcimi sa v mestskej časti Trnava Západ na dvore A vymedzeného miestnou komunikáciou A. Sládkoviča, Hospodárskou ulicou a Hodžovou ulicou. 194 298,98 eur

-Vytvorenie detského ihriska pre deti do 6 rokov a priestoru na oddych v exteriéri v rámci vnútrobloku Zátvor, dvor 1 v Trnave. 156 963,85 eur

- a referencie predložené v iných verejných obstarávaniach vyhlásených mestom Trnava - Športový areál, detské ihrisko Zavar, I. etapa v hodnote 113 772,54 eur, overené telefonicky so starostom obce dňa 17.5.2021.

Technickú spôsobilosť posudzovaný uchádzač splnil.

Uchádzač predložil súhlas s obsahom zmluvy, rozpočet, harmonogram, podiel subdodávok.

***Členovia komisie posúdili predloženú ponuku z hľadiska podmienok účasti a aj z hľadiska požiadaviek verejného obstarávateľa a ponuku označili ako ponuku, ktorá sa po vyhodnotení umiestnila na 1. mieste. Zároveň komisia odporúča uzavrieť s uchádzačom zmluvu o dielo pre 2. časť - dvor C a D.***

Komisia v predmetnom verejnom obstarávaní neidentifikovala konflikt záujmov (žiaden nebol verejnému obstarávateľovi oznámený).

Členovia komisie na vyhodnotenie ponúk a vyhodnotenie podmienok účasti vyhlasujú, že táto zápisnica zodpovedá skutočnosti, čo potvrdzujú svojim podpisom. Mená a podpisy členov komisie prítomných na vyhodnocovaní:

Mená a podpisy členov komisie prítomných na vyhodnocovaní:

Ing. Dušan Béreš .........................v. r..........................

Ing. Monika Heregová .........................v. r..........................

Ing. Jozef Gabriel .........................v. r..........................

Ing. arch. Ondrej Horváth .........................v. r..........................

Ing. Jarmila Garaiová .........................v. r..........................

Mgr. Marek Motyka .........................v. r..........................

Ing. Miroslav Lalík .........................v. r..........................

Ing. Danka Oravcová .........................v. r..........................

V Trnave, 27.5.2021